
住谞讛讚专讬谉 爪讜 注"讘 - 驻讬专讜砖 砖讟讬讬谞讝诇抓

讜讬砖 诇讘专专: 讜诪讬 住诇讬拽 [讜讛讗诐 注诇讛] 谞讘讜讻讚 谞爪专 诇讬专讜砖诇讬诐? 讜讛讻转讬讘 [讜讛专讬 谞讗诪专] 讘爪讚拽讬讛讜: "讜讬转驻砖讜 讗转 讛诪诇讱 讜讬注诇讜 讗转讜 讗诇 诪诇讱 讘讘诇 专讘诇转讛" (诪诇讻讬诐 讘' 讻讛, 讜), 讜讗诪专 专' 讗讘讛讜: "专讘诇转讛" 讝讜 讗谞讟讜讻讬讗, 诪砖诪注 砖诇讗 讛讬讛 谞讘讜讻讚谞爪专 讻诇诇 讘讬专讜砖诇讬诐. 专讘 讞住讚讗 讜专讘 讬爪讞拽 讘专 讗讘讜讚讬诪讬 谞转谞讜 讛住讘专 诇讚讘专, 讞讚 [讗讞讚 诪讛诐] 讗诪专: 讚诪讜转 讚讬讜拽谞讜 砖诇 谞讘讜讻讚谞爪专 讛讬转讛 讞拽讜拽讛 诇讜 注诇 诪专讻讘转讜 砖诇 谞讘讜讝讜讗讚谉 讜谞讛讙 讘讜 讻讗讬诇讜 讛讜讗 注爪诪讜 砖诐, 讜讞讚 [讜讗讞讚 诪讛诐] 讗诪专: 讗讬诪讛 讬转讬专讛 讛讬转讛 诇讜 诇谞讘讜讝专讗讚谉 诪诪谞讜 讜讚讜诪讛 讛讬讛 转诪讬讚 讻诪讬 砖注讜诪讚 诇驻谞讬讜. 讜讛讜讗 讚讜讙诪讛 诇注讘讚 讛诪讻讘讚 讗转 讗讚讜谞讬讜.


讗 讻讬讜谉 砖讚讜讘专 讘谞讘讜讝专讗讚谉, 诪讘讬讗讬诐 讙诐 诪注砖讛讜 讘讞讜专讘谉 讛讘讬转. 讗诪专 专讘讗: 讟注讬谉 转诇转 诪讗讛 讻讜讚谞讬讬转讗 谞专讙讗 讚驻专讝诇讗 讚砖诇讬讟 讘驻专讝诇讗 砖讚专 诇讬讛 [诪讟注谉 砖诇砖 诪讗讜转 驻专讚讜转 讙专讝讬谞讬 讘专讝诇 讛讞讜转讱 讘专讝诇 砖诇讞 诇讜] 谞讘讜讻讚谞爪专 诇谞讘讜讝专讗讚谉, 讻讜诇讛讜 讘诇注转讬谞讛讜 讞讚 讚砖讗 讚讬专讜砖诇诐 [讗转 讻讜诇诐 讘诇注, 砖讬讘专 砖注专 讗讞讚 砖讘讬专讜砖诇讬诐], 砖讻诇 讛讙专讝讬谞讬诐 谞砖讘专讜 讘讜, 砖谞讗诪专: "驻转讜讞讬讛 讬讞讚 讘讻砖讬诇 讜讻讬诇驻讜转 讬讛诇诪讜谉" (转讛诇讬诐 注讚, 讜), 讻诇讜诪专, 砖驻转讞讬 讬专讜砖诇讬诐 注诪讚讜 讘驻谞讬 讻砖讬诇 讜讻讬诇驻讜转 砖诇 讘专讝诇. 讘注讬 诇诪讬讛讚专 [专爪讛 诇讞讝讜专] 讗诪专: 诪住转驻讬谞讗 [诪转讬讬专讗 讗谞讬] 砖诇讗 诇讬注讘讚讜 [讬注砖讜] 讘讬 讻讬 讛讬讻讬 讚注讘讚讜 [讻驻讬 砖注砖讜] 讘住谞讞专讬讘, 砖诪驻诇转讜 讛讙讚讜诇讛 讛讬转讛 讘讬专讜砖诇讬诐.


谞驻拽讗 拽诇讗 讜讗诪专 [讬爪讗讛 讘转 拽讜诇 讜讗诪专讛]: 砖讜讜专 讘专 砖讜讜专 [拽讜驻抓 讘谉 拽讜驻抓], 谞讘讜讝专讗讚谉 砖讜讜专, 讚诪讟讗 讝讬诪谞讗 讚诪拽讚砖讗 讞专讬讘 讜讛讬讻诇讗 诪讬拽诇讬 [拽驻讜抓, 砖讛讙讬注 讝诪谉 讛诪拽讚砖 诇讛讞专讘 讜讛讛讬讻诇 诇讛砖专祝]. 驻砖 诇讬讛 讞讚 谞专讙讗, 讗转讗 诪讞讬讬讛 讘拽讜驻讗, 讜讗讬驻转讞 [谞砖讗专 诇讜 讙专讝谉 讗讞讚, 讘讗 讜讛讻讛 讗转 讛砖注专 讘拽爪讛 讛专讞讘 砖诇 讛讙专讝谉 讜谞驻转讞], 砖谞讗诪专: "讬讜讚注 讻诪讘讬讗 诇诪注诇讛 讘住讘讱 注抓 拽专讚诪讜转" (砖诐 讛), 砖讘讝诪谉 讛专讗讜讬 谞驻转讞 诇讜 讻讗讬诇讜 讛讬讛 讝讛 讘转讜讱 注爪讬诐 讜诇讗 讘讞讜诪讛.


讛讜讛 拽讟讬诇 讜讗讝诇 [讛讬讛 讛讜专讙 讜讛讜诇讱] 讘转讜讱 讻谞讬住转讜 诇注讬专 注讚 讚诪讟讗 诇讛讬讻诇讗 [砖讛讙讬注 诇讛讬讻诇]. 讜诪砖讘讗 诇讛讬讻诇 讗讚诇讬拽 讘讬讛 谞讜专讗 [讛讚诇讬拽 讘讜 讗砖]. 讙讘讛 讛讬讻诇讗 [讛转专讜诪诐 讛讛讬讻诇] 砖诇讗 转砖诇讜讟 讘讜 讛讗砖. 讚专讻讜 讘讬讛 [讘讜, 讗讜转讜] 诪谉 砖诪讬讗 [讛砖诪讬诐] 砖讬专讚 诇诪拽讜诪讜, 砖谞讗诪专: "讙转 讚专讱 讛' 诇讘转讜诇转 讘转 讬讛讜讚讛" (讗讬讻讛 讗, 讟讜). 拽讗 讝讬讞讗 讚注转讬讛 [讝讞讛 讚注转讜], 谞转讙讗讛 谞讘讜讝专讗讚谉 讘谞爪讞讜谞讜, 谞驻拽讗 讘转 拽诇讗 [讬爪讗讛 讘转 拽讜诇] 讜讗诪专讛 诇讬讛 [诇讜]: 注诪讗 拽讟讬诇讗 拽讟诇转, 讛讬讻诇讗 拽诇讬讗 拽诇讬转, 拽讬诪讞讗 讟讞讬谞讗 讟讞讬谞转 [注诐 讛专讜讙 讛专讙转, 讛讬讻诇 砖专讜祝 砖专驻转, 拽诪讞 讟讞讜谉 讟讞谞转], 砖谞讗诪专 注诇 讘讘诇: "拽讞讬 专讞讬诐 讜讟讞谞讬 拽诪讞 讙诇讬 爪诪转讱 讞砖驻讬 砖讘诇 讙诇讬 砖讜拽 注讘专讬 谞讛专讜转" (讬砖注讬讛 诪讝, 讘) 鈥� "讟讞谞讬 讞讟讬诐" 诇讗 谞讗诪专 讗诇讗 "讟讞谞讬 拽诪讞", 诇讜诪专, 讻讘专 谞注砖讛 讛讚讘专 讘讬讚讬 砖诪讬诐, 讜诪讻讜讞 讛' 讜诇讗 讘讙讘讜专转讜 砖诇 讛讻讜讘砖.


 讻砖讛讙讬注 诇讛讬讻诇 讞讝讗 讚诪讬讛 [专讗讛 讗转 讚诪讜] 砖诇 讝讻专讬讛 讛谞讘讬讗 讚讛讜讛 拽讗 专转讞 [砖讛讬讛 专讜转讞], 讜诇讗 砖拽讟, 诪驻谞讬 砖谞讛专讙 讘转讜讱 讛诪拽讚砖. 讗诪专 诇讛讜 [诇讛诐] 谞讘讜讝专讗讚谉 诇讻讛谞讬诐 砖讛讬讜 砖诐: 诪讗讬 讛讗讬 [诪讛 讝讛]? 讗诪专讜 诇讬讛 [诇讜]: 讚诐 讝讘讞讬诐 讛讜讗 讚讗讬砖转驻讬讱 [砖谞砖驻讱] 讻讗谉. 讗诪专 诇讛讜 [诇讛诐]: 讗讬讬转讬 讜讗谞住讬 讗讬 诪讚诪讜 [讛讘讬讗讜 讜讗谞住讛 讗诐 讚讜诪讬诐 讛诐]. 讻住讬 [砖讞讟] 讜诇讗 讗讬讚诪讜 [谞讚诪讛 讛讚诐]. 讗诪专 诇讛讜 [诇讛诐]: 讙诇讜 诇讬 讗转 讛讗诪转, 讜讗讬 [讜讗诐] 诇讗, 住专讬拽谞讗 诇讻讜 诇讘砖专讬讬讻讜 讘诪住专讬拽讗 讚驻专讝诇讗 [讗住专讜拽 讗转 讘砖专讻诐 讘诪住专拽讜转 砖诇 讘专讝诇].


讗诪专讜 诇讬讛 [诇讜]: 讛讗讬 [讝讛] 讚诐 讻讛谉 讜谞讘讬讗 讛讜讗 讚讗讬谞讘讬 诇讛讜 [砖讛转谞讘讗 诇讛诐] 诇讬砖专讗诇 讘讞讜专讘谞讗 讚讬专讜砖诇诐, 讜拽讟诇讜讛讜 [诇讞讜专讘谉 讬专讜砖诇讬诐, 讜讛专讙讜讛讜]. 讗诪专 诇讛讜 [诇讛诐]: 讗谞讗 诪驻讬讬住谞讗 诇讬讛 [讗谞讬 讗驻讬讬住 讗讜转讜] 砖讬驻住讬拽 诇专转讜讞. 讗讬讬转讬 专讘谞谉, 拽讟讬诇 注讬诇讜讬讛 [讛讘讬讗 讞讻诪讬诐, 讛专讙诐 注诇讬讜], 诇讬讚 讚诐 讝讛 讜诇讗 谞讞. 讗讬讬转讬 讚专讚拽讬 讚讘讬 专讘 拽讟讬诇 注讬诇讜讬讛 [讛讘讬讗 转讬谞讜拽讜转 砖诇 讘讬转 专讘谉 讛专讙 注诇讬讜] 讜诇讗 谞讞. 讗讬讬转讬 [讛讘讬讗] 驻专讞讬 (爪注讬专讬) 讻讛讜谞讛 拽讟讬诇 注讬诇讜讬讛 [讛专讙 注诇讬讜] 讜诇讗 谞讞, 注讚 讚讬 拽讟诇 注讬诇讜讬讛 转砖注讬谉 [砖讛专讙 注诇讬讜 转砖注讬诐] 讜讗专讘注讛 专讬讘讜讗 讗谞砖讬诐, 讜注讚讬讬谉 诇讗 谞讞.


拽专讘 诇讙讘讬讛 [讛转拽专讘 谞讘讜讝专讗讚谉 讗诇讬讜, 讗诇 讛讚诐] 讜讗诪专: 讝讻专讬讛 讝讻专讬讛, 讟讜讘讬诐 砖讘讛谉 讗讬讘讚转讬诐 讘讙诇诇讱, 讛讗诐 谞讬讞讗 [谞讜讞] 诇讱 (专爪讜谞讱) 讚讗讬拽讟诇讬谞讛讜 诇讻讜诇讛讜 [砖讗讛专讜讙 讗转 讻讜诇诐]?! 诪讬讚 谞讞 讛讚诐. 讛专讛专 谞讘讜讝专讗讚专谉 转砖讜讘讛 讘讚注转讬讛 [讘讚注转讜], 讗诪专: 诪讛 讛诐 砖诇讗 讗讬讘讚讜 讗诇讗 谞驻砖 讗讞转, 讻讱 诇讗 讛讬转讛 诇讛诐 讻驻专讛 讗诇讗 讘诪讜转诐 砖诇 讗诇驻讬诐 专讘讬诐 讻诇 讻讱, 讛讛讜讗 讙讘专讗 诪讛 转讬讛讜讬 注诇讬讛 [讗讜转讜 讗讚诐, 讛讜讗 注爪诪讜, 诪讛 转讛讬讛 注诇讬讜], 讜诪讛 讬讛讬讛 注讜谞砖讜 砖讬爪讟专讱 诇讛讬注谞砖 注诇 讻诇 讞讟讗讬讜? 注专拽, 砖讚专 驻讜专讟讬转讗 诇讘讬转讬讛, 讜讗讬转讙讬讬专 [讘专讞, 砖诇讞 爪讜讜讗讛 诇讘讬转讜, 讜讛转讙讬讬专].


转谞讜 专讘谞谉 [砖谞讜 讞讻诪讬诐]: 谞注诪谉 讛讗专诪讬 讙专 转讜砖讘 讛讬讛, 砖诇讗 拽讬讘诇 注诇 注爪诪讜 讗转 讛讬讛讚讜转 讘砖诇讬诪讜转, 讗诇讗 谞诪谞注 诪注讘讜讚讛 讝专讛 讘诇讘讚. 谞讘讜讝专讗讚谉 讙专 爪讚拽 讙诪讜专 讛讬讛. 讜注讜讚 讻讬讜爪讗 讘讝讛: 诪讘谞讬 讘谞讬讜 砖诇 住讬住专讗 诇诪讚讜 转讜专讛 讘讬专讜砖诇讬诐. 诪讘谞讬 讘谞讬讜 砖诇 住谞讞专讬讘 诇讬诪讚讜 转讜专讛 讘专讘讬诐. 讜砖讜讗诇讬诐: 讜诪讗谉 谞讬谞讛讜 [讜诪讬 讛诐] 讗诇讛? 讜诪砖讬讘讬诐: 砖诪注讬讛 讜讗讘讟诇讬讜谉 砖讛讬讜 诪讘谞讬 讙专讬诐 诪诪砖驻讞讛 讝讜.


诪讘谞讬 讘谞讬讜 砖诇 讛诪谉 诇诪讚讜 转讜专讛 讘讘谞讬 讘专拽. 讜讗祝 诪讘谞讬 讘谞讬讜 砖诇 讗讜转讜 专砖注, 谞讘讜讻讚谞爪专, 讘讬拽砖 讛拽讚讜砖 讘专讜讱 讛讜讗 诇讛讻谞讬住谉 转讞转 讻谞驻讬 讛砖讻讬谞讛 砖讬转讙讬讬专讜. 讗诪专讜 诪诇讗讻讬 讛砖专转 诇驻谞讬 讛拽讚讜砖 讘专讜讱 讛讜讗: 专讘讜谞讜 砖诇 注讜诇诐: 诪讬 砖讛讞专讬讘 讗转 讘讬转讱 讜砖专祝 讗转 讛讬讻诇讱 转讻谞讬住 转讞转 讻谞驻讬 讛砖讻讬谞讛? 讛讬讬谞讜 讚讻转讬讘 [讝讛讜 砖谞讗诪专]: "专驻讬谞讜 讗转 讘讘诇 讜诇讗 谞专驻转讛" (讬专诪讬讛 谞讗, 讟). 注讜诇讗 讗诪专: 讝讛 谞讘讜讻讚谞爪专 砖诇讗 谞转讙讬讬专 讗讬砖 诪讘谞讬 讘谞讬讜. 专' 砖诪讜讗诇 讘专 谞讞诪谞讬 讗诪专: 讗讬谉 讛讻讜讜谞讛 诇讗讚诐 诪住讜讬讬诐, 讗诇讗 讗诇讜 谞讛专讜转 讘讘诇, 讜转专讙诪讛 [讜讛住讘专讛] 砖诪讚讜讘专 讚爪讬谞讬讬转讗 爪专讬讚转讗 讚讘讘诇讗讬 [谞讛专讜转 讛诪专讬诐 讛诪诇讜讞讬诐 砖诇 讘讘诇] (讙讗讜谞讬诐).


讘 讗讙讘 住讬驻讜专 讝讛 讛注讜住拽 讘讞讜专讘谉 讛讘讬转, 诪住驻专讬诐 讗转 讛砖转诇砖诇讜转 讛讚讘专讬诐. 讗诪专 注讜诇讗: 注诪讜谉 讜诪讜讗讘 砖讬讘讘讬 讘讬砖讬 讚讬专讜砖诇诐 讛讜讜 [砖讻谞讬诐 专注讬诐 砖诇 讬专讜砖诇讬诐 讛讬讜]. 讻讬讜谉 讚砖诪注讬谞讛讜 诇谞讘讬讗讬 讚拽讗 诪讬转谞讘讗讬 诇讞讜专讘谞讗 讚讬专讜砖诇诐 [砖砖诪注讜 讗讜转诐, 讗转 讛谞讘讬讗讬诐 砖诪转谞讘讗讬诐 注诇 讞讜专讘谉 讬专讜砖诇讬诐] 砖诇讞讜 诇谞讘讜讻讚谞爪专: 驻讜拽 讜转讗 [爪讗 诪诪拽讜诐 诪讜砖讘讱 讜讘讜讗 注诇讬讛诐] 讜转讻讘砖诐. 讗诪专 诇讛诐 讘转砖讜讘讛: 诪住转驻讬谞讗 [诪转讬讬专讗 讗谞讬] 砖诇讗 诇讬注讘讚讜 [讬注砖讜] 诇讬 讻讚注讘讚讜 讘拽诪讗讬 [讻驻讬 砖注砖讜 讘专讗砖讜谞讬诐].


砖诇讞讜 诇讬讛 [诇讜] 注诪讜谉 讜诪讜讗讘: "讻讬 讗讬谉 讛讗讬砖 讘讘讬转讜 讛诇讱 讘讚专讱 诪专讞讜拽" (诪砖诇讬 讝, 讬讟), 讜讗讬谉 诪砖诪注讜转 "讗讬砖" 讗诇讗 专诪讝 诇讛拽讚讜砖 讘专讜讱 讛讜讗, 砖谞讗诪专: "讛' 讗讬砖 诪诇讞诪讛" (砖诪讜转 讟讜, 讙). 砖诇讞 诇讛讜 [诇讛诐] 讘转砖讜讘讛: 讘拽专讬讘讗 [讘诪拽讜诐 拽专讜讘] 讛讜讗, 讜讗转讬 [讜讬讘讜讗]. 讛讜住讬驻讜 讜砖诇讞讜 诇讬讛 [诇讜]: "讛诇讱 讘讚专讱 诪专讞讜拽" (诪砖诇讬 讝, 讬讟). 砖诇讞 诇讛讜 [诇讛诐]: 讗讬转 诇讛讜 爪讚讬拽讬 讚讘注讜 专讞诪讬, 讜诪讬讬转讜 诇讬讛 [讬砖 讘讛诐 爪讚讬拽讬诐 砖讬讘拽砖讜 专讞诪讬诐, 讜讬讘讬讗讜 讗讜转讜].


砖诇讞讜 诇讬讛 [诇讜] 注讜讚 注诪讜谉 讜诪讜讗讘: "爪专讜专 讛讻住祝 诇拽讞 讘讬讚讜" (砖诐 讝, 讻), 讜讗讬谉 诪砖诪注讜转 "讻住祝" 讗诇讗 爪讚讬拽讬诐, 砖谞讗诪专: "讜讗讻专讛 诇讬 讘讞诪砖讛 注砖专 讻住祝 讜讞诪专 砖注专讬诐 讜诇转讱 砖注专讬诐" (讛讜砖注 讙, 讘), 砖谞转驻专砖 砖拽谞讛 讛' 讗转 讻谞住转 讬砖专讗诇 讘砖诇 讛爪讚讬拽讬诐 砖讘讛诐,  讜砖诇讞讜 诇讜 砖讗讘讚讜 讛爪讚讬拽讬诐 诪讬砖专讗诇.


砖诇讞 诇讛讜 [诇讛诐]: 砖诪讗 讛讚专讬 专砖讬注讬 [讬讞讝专讜 讛专砖注讬诐] 砖讘讛诐 讘转砖讜讘讛 讜讬讬注砖讜 讻爪讚讬拽讬诐, 讜讘注讜 专讞诪讬 讜诪讬讬转讜 诇讬讛 [讜讬讘拽砖讜 专讞诪讬诐 讜讬讘讬讗讜 讗讜转讜]. 砖诇讞讜 诇讬讛 [诇讜]: 讻讘专 拽讘注 诇讛谉 讝诪谉 诪转讬 转讘讜讗 讛讙讗讜诇讛, 讜注讚 讗讝 讬讻讜诇 讗转讛 诇注砖讜转 讻专爪讜谞讱, 砖谞讗诪专: "诇讬讜诐 讛讻住讗 讬讘讗 诇讘讬转讜" (诪砖诇讬 讝, 讻), 讜讗讬谉 诪砖诪注讜转 "讻住讗" 讗诇讗 讝诪谉 诪住讜讬讬诐 讜拽爪讜讘, 砖谞讗诪专: "转拽注讜 讘讞讜讚砖 砖讜驻专 讘讻住讛 诇讬讜诐 讞讙谞讜" (转讛诇讬诐 驻讗, 讚). 砖诇讞 诇讛讜 [诇讛诐]: 讝诪谉 住讬转讜讜讗 [讞讜专祝] 讛讜讗, 讜诇讗 诪爪讬谞讗 讚讗转讬 诪转诇讙讗 讜诪诪讬讟专讗 [讜讗讬谉 讗谞讬 讬讻讜诇 诇讘讜讗 诪砖讜诐 讛砖诇讙 讜讛诪讟专].


砖诇讞讜 诇讬讛 [诇讜] 注诪讜谉 讜诪讜讗讘: 转讗 讗砖讬谞讗 讚讟讜专讗 [讘讜讗 注诇 砖讬谞讬 讛讛专讬诐] 诪诇诪注诇讛, 砖砖诐 讗讬谉 讛诪讟专 讬讜爪专 砖诇讜诇讬讜转, 砖谞讗诪专: "砖诇讞讜 讻专 诪讜砖诇 讗专抓 诪住诇注 诪讚讘专讛 讗诇 讛专 讘转 爪讬讜谉" (讬砖注讬讛 讟讝, 讗). 砖诇讞 诇讛讜 [诇讛诐]: 讗讬 讗转讬谞讗, 诇讬转 [讗诐 讗讘讜讗 讗讬谉] 诇讬 讚讜讻转讗 讚讬转讬讘谞讗 讘讬讛 [诪拽讜诐 砖讗砖讘 讘讜] 讘砖注转 讛诪爪讜专 注诇 讛注讬专. 砖诇讞讜 诇讬讛 [诇讜]: 拽讘专讜转 (诪注专讜转 讛拽讘讜专讛) 砖诇讛诐 诪注讜诇讬谉 诪驻诇讟讬专讬谉 (讗专诪讜谞讜转) 砖诇讱 讜讬讻讜诇 讗转讛 诇驻谞讜转 讗转 诪注专讜转 讛拽讘讜专讛 砖诇讛诐 讜诇讚讜专 砖诐, 讚讻转讬讘 [砖谞讗诪专]: "讘注转 讛讛讬讗 谞讗诐 讛' 讬讜爪讬讗讜 讗转 注爪诪讜转 诪诇讻讬 讬讛讜讚讛 讜讗转 注爪诪讜转 砖专讬讜 讜讗转 注爪诪讜转 讛讻讛谞讬诐 讜讗转 注爪诪讜转 讛谞讘讬讗讬诐 讜讗转 注爪诪讜转 讬讜砖讘讬 讬专讜砖诇  诐 诪拽讘专讬讛诐. 讜砖讟讞讜诐 诇砖诪砖 讜诇讬专讞 讜诇讻诇 爪讘讗 讛砖诪讬诐 讗砖专 讗讛讘讜诐 讜讗砖专 注讘讚讜诐 讜讗砖专 讛诇讻讜 讗讞专讬讛诐" (讬专诪讬讛 讞, 讗-讘), 讜讛讜爪讬讗讜诐 诪砖讜诐 砖讛讬讜 爪专讬讻讬诐 诇驻谞讜转 诪拽讜诐 诇爪讘讗 谞讘讜讻讚谞爪专.


讙 讗诪专 诇讬讛 [诇讜] 专讘 谞讞诪谉 诇专' 讬爪讞拽: 诪讬 砖诪讬注 诇讱 讗讬诪转 讗转讬 讘专 谞驻诇讬 [讛讗诐 讬讜讚注 讗转讛, 讛讗诐 砖诪注转 诪转讬 讬讘讜讗 讘谉 讛谞驻讬诇讬诐]? 讗诪专 诇讬讛 [诇讜]: 诪讗谉 讘专 谞驻诇讬 [诪讬讛讜 讘谉 讛谞驻讬诇讬诐]? 讗诪专 诇讬讛 [诇讜]: 诪砖讬讞. 砖讗诇 讗讜转讜 讘转诪讬讛: 讗转 讛诪砖讬讞 "讘专 谞驻诇讬" 拽专讬转 诇讬讛 ["讘谉 谞驻讬诇讬诐" 拽讜专讗 讗转讛]? 讗诪专 诇讬讛 [诇讜]: 讗讬谉 [讻谉], 讚讻转讬讘 [砖讻谉 谞讗诪专]: "讘讬讜诐 讛讛讜讗 讗拽讬诐

